Joyce Adeline Bamford-Addo

**Joyce Adeline Bamford-Addo**, JSC, CV (ba dua o nɛ yʋʋm tusir, kɔbiswai nɛ pistan nɛ ayɔpɔi nwadisa atan la dabpisi nɛ ayuobʋ daar, 26 March 1937) ka o an Ghana lɔya nɛ piyam ka da an yiiga pʋakanɛ da an Speaker of Parliament tis Ghana din yi yʋʋm tusa ay nɛ awai (2009) paae yʋʋm tusa ayi nɛ piinɛ atan (2013). Onɛ an pʋakanɛ ka ba da gaŋi o tis kpɛŋkan ni West African sʋʋlim wʋsa. Bamford-Addo da lɛn anɛ yga pʋa lieb Justice of the Supreme Court of Ghana. O da tʋm ani din yi yʋʋm tusir, kɔbiwai nɛ piswai nɛ yinne la ni (1991) paae yʋʋm tusa ayi nɛ anaasi la ni (2004) ka o tʋʋma naae.

## On siniŋ siem nɛ o sakur yɛla
Ba da dʋa o nɛ yʋʋm tusir, kɔbiswai nɛ pistan nɛ ayɔpɔi la ni (1937). O saam da anɛ naasaara ka o ma an Ghana ninkanɛ yi Aburi, Joyce Bamford-Addo dakɛŋnɛ St. Mary's Boarding School nɛ Our Lady of Apostles (OLA) Boarding School, on nɛ o taʋn Cynthia, Cape Coast ka o da maali basic education. Din nyaaŋ o da keŋ Holy Child School, dinɛ mɛ bɛ Cape Coast la maali o secondary education. Ka tɔlisi keŋ United Kingdom paami legal training. O da naal Inner Temple ye o zamis tʋʋmkanɛ yʋʋri an Inns of court ka da lieb lɔya tis English Bar la yʋʋm tusir, kɔbiwai nɛ pisyuobʋ nɛ yinne la ni (1961). 

**Judicial service**

Bamford-Addo da fɛndigi lɛb Ghana on da tʋm tis United Kingdom yʋma biela la nyaaŋ. O da lieb lɔya Ghana kpɛla yʋʋm tusir, kɔbiswai nɛ pisyuobʋ nɛ ayi la ni (1962). O da pinil tʋmnɛ Assistant State Attorney tʋʋma yʋʋm tusir, kɔbiswai nɛ pisyuobʋ nɛ atan la ni (1963) ka da paam tuon kennɛ lieb State Attorney, din nyaaŋ ka o da paam kpɛŋʋ tɔlis tuoni lieb Senior State Attorney ka yʋʋn naan kilim Principal State Attorney. O da nɔbʋgʋ kena kilim Chief State Attorney yʋʋm tusir, kɔbiswai nɛ pisyɔpɔi nɛ atan la ni (1973). Ba da gaŋ o ye o an Director of Public Prosecutions yʋʋm tusir, kɔbiswai nɛ pisyɔpɔi nɛ ayuobʋ la ni (1976), da bɛ kpɛŋkan ni yʋʋm piiga.

**Ghana Supreme Court piyam** 

erry Rawlings da lɛn gaŋ o ye an Supreme Court piayam yʋʋm tusir, kɔbiswai nɛ piswai nɛ yinne la ni (1991), ka an yiiga pʋakanɛ an kilim Piyam tis Supreme Court of Ghana. On da tʋm gɔmena tʋʋma yʋma bɛdigʋ la, o mɛŋ da siaki yi ka bas tʋʋma la Supreme Court ni yʋʋm tusa ayi nɛ anaasi nwadis piiga la ni (October 2004). Nidib da yɛl ye o yi tʋʋma la ninɛ ban gaŋ o gaadi nɔk onɛ bɛɛ o nyaaŋ, Justice George Kingsley Acquah, ye o an Chief Justice la.

## Pɔlitis
Yʋʋm tusir, kɔbiswai nɛ piswai nɛ yinne la ni (1991), Provisional National Defence Council (PNDC) saŋa, Bamford-Addo da lieb Second Deputy Speaker tis Ghana's Consultative Assembly, ka da paas banɛ da sɔb gbaʋŋkanɛ da yuolim lieb Ghana yʋʋm tusir, kɔbiswai nɛ piswai nɛ ayi wada gbaʋŋ la (1992 constitution). 

## Speaker of Parliament
Yʋʋm tusa ayi nɛ anii (2008) zuraan nɛ wadmaannib vɔɔtʋg la nyaaŋ ba da vɔɔt o ka sɔ pʋ nya nɛ o ka kilim Speaker tis Fourth Parliament of the Fourth Republic of Ghana o da die yinɛ Ebenezer Sekyi-Hughes ni, ka da an yiiga pʋakanɛ mɔr kpɛŋkan, ka an pʋakanɛ paasi ayi an zuraan tis gɔmena lʋgʋr, ban da gaŋ Georgina Theodora Wood ka o da an Chief Justice tis Supreme Court of Ghana. Vɔɔtʋg la keya ka o an pʋakanɛ bɛ tuon Ghana pɔlitis nwɛɛb ni, hali gaad Georgina Theodora Woods. O yɛla yʋʋn da tiig Africa nɛ dunia wʋsa ka o yʋʋn naali o pʋa taab banɛ an speaker nam nwɛnɛ Betty Boothroyd onɛ bɛ United Kingdom nɛ Nancy Pelosi onɛ bɛ United States of America ka ba an yiiga pʋabanɛ an speaker nami ba tɛɛnsin.

## Tʋʋma laasʋg nam
Bamford-Addo paas Ghana Bar Association, Catholic Lawyers Guild, International Federation of Women Lawyers (FIDA) nɛ Commonwealth Lawyers Association. On da tʋm gɔmena tʋʋma la ka an Supreme Court Piyam la, o da paas Legal Aid Board nɛ Judicial Council (General Legal Council) pʋʋgin. 

O da lɛn anɛ onɛ zien Ghana nɔba zug UN Commission on the Status of women international conferences nam bɛdegʋ ni. 

## Yaan piininam
American Biographical Institute da tis Bamford-Addo yaan piini ye onɛ an pʋakanɛ mɔ gaadi o taaba yʋʋm yusa ayi la ni (2000) on da mɔɔd pʋab yɛla nɛ ba tuon ken yɛla la. O lɛn anɛ pʋakanɛ yɔɔg suor law nɛ legislation ni Ghana ka lɛn an zanbin tis Ghana pʋab.

Ghana Association of Women Entrepreneurs (GAWE) da zunoe o bɛ Global Women Entrepreneur Trade Fair and Investment Forum bɛ Accra dinner and awards night yʋʋm tusa ayi nɛ piinɛ yinne la ni (2011) on nɛ Justice Georgina Theodora Wood, pʋakanɛ an yiiga Chief Justice, Anna Bossman, pʋakanɛ da an yiiga zien Commissioner for the Commission on Human Rights and Administrative Justice (CHRAJ) nɔba zug nɛ Elizabeth Mills-Robertson, pʋakanɛ da an yiiga zien Inspector General of Police (IGP) nɔba zug. 

Yʋʋm tusa ayi nɛ piinɛ yinne nwadis piiga la ni (October 2011), Zuraan John Evans Atta Mills da piinl o nɛ Companion of the Order of the Volta, dinɛ gad Order of Volta piininam la wʋsa, paan tʋʋmsʋŋkanɛ ka o tʋmmi tisid Ghana la.

## O mɛŋ bɛllim
Bamford-Addo anɛ Kristo biig onɛ pɛsigi o mɛŋ ka an Roman Catholic pʋʋsim nid.

## Gbanvɛɛnsa